

**ROMÂNIA**

**JUDEŢUL MUREŞ**

**MUNICIPIUL TÂRGU MUREŞ**

|  |
| --- |
| 540026 • Târgu Mures, Piaţa Victoriei nr. 3  Direcţia Şcoli  **Serviciul coordonare, administrare, urmărire și aprobare a bugetelor de cheltuieli administrative**  Telefon: 0265-268330, interior 335 • Fax: 0265-266227 • E-mail: [scoli@tirgumures.ro](mailto:scoli@tirgumures.ro) |

Nr.626/59499 din 11.11.2024 INIȚIATOR

PRIMAR

SOÓS ZOLTÁN

Referat de aprobare

privind desemnarea unui reprezentant al Consiliului local al municipiului

Târgu Mureș în consiliul de administrație la Palatul Copiilor Târgu Mureș,

în anul școlar 2024-2025

Referatul de aprobare cu titlul de mai sus a fost elaborat în baza prevederilor :

- Ordinului nr.6224 din 04 septembrie 2023 pentru aprobarea Regulamentului privind organizarea și funcționarea palatelor și cluburilor copiilor și a Regulamentului de organizare și funcționare a cluburilor sportive școlare;

- Anexa nr.1 Regulamentul privind organizarea și funcționarea palatelor și cluburilor copiilor;

* Art.19 alin.(6) lit.c) din Legea învățământului preuniversitar nr.198/2023, cu modificările și completările ulterioare.

Conform art.1 alin.(1), alin.(2) din Anexa nr.1 la actul normativ mai sus amintit “ Palatele și cluburile copiilor sunt unități de educație extrașcolară, cu personalitate juridică, în cadrul cărora se desfășoară activități instructiv-educative specifice, prin care se formează, se dezvoltă și se exersează competențe potrivit vocației și opțiunii copiilor și se valorifică timpul liber al copiilor prin implicarea lor în proiecte educative, iar activitățile din palate și cluburi au rol complementar activităților educaționale formale și se centrează pe dezvoltarea în ansamblu a personalității preșcolarilor și a elevilor, contribuind la dezvoltarea lor fizică, cognitivă, emoțională și socială, pentru atingerea potențialului individual și participarea activă în societate”.

Consiliul de administrație al palatului copiilor cu efective de peste 1000 de benificiari primari este format din 11 membri, după cum urmează; directorul, 4 cadre didactice din totalul de cadre didactice ale unității de învățământ cu personalitate juridică (din care minimum 1 cadru didactic din cadrul structurii, dacă există structuri), 1 reprezentant al inspectoratului școlar județean-responsabil cu coordonarea activității educative extrașcolare, primarul sau reprezentantul primarului, **1 reprezentant al consiliului local**, 2 reprezentanți ai părinților și 1 reprezentant al partenerilor educaționali.

În cazul în care, în palatul copiilor activează cadre didactice aparținând minirităților naționale, acestea vor avea reprezentanți în consiliul de administrație.

La ședințele consiliului de administrație participă, fără drept de vot, cu statut de observator/observatori, reprezentanții federațiilor sindicale din învățământul preuniversitar care au membri în palatul copiilor. De asemenea, dacă unitatea de învățământ are structuri arondate, participă ca invitați și coordonatorii acestora. Punctul de vedere al acestora se menționează în procesul-verbal al ședinței și este asumat de către aceștia prin semnătură.

Președintele consiliului de administrație este directorul palatului copiilor.

Membrii consiliului de administrație coordonează și răspund de domenii de activitate, pe baza delegării de sarcini stabilite de către președintele consiliului de administrație, prin decizie.

Se vor aplica prevederile cuprinse în Regulamentul de organizare și funcționare a palatelor și cluburilor copiilor, aprobat prin Ordinul Ministrului Educației nr.6224 din 04.09.2023.

Potrivit art.5. alin.(1) din Anexa nr.1 la Ordinul Ministrului Educației nr.6224/2023, Palatul Național al Copiilor din București, palatele și cluburile copiilor au următoarele atribuții:

a) furnizează activități de educație extrașcolară preșcolarilor și elevilor;

b) atestă competențele de comunicare, lingvistice, artistice, tehnice, sportive, digitale, civice, antreprenoriale, dobândite de copiii care au frecventat cercurile de profil din cadrul acestor unități de învățământ, în baza reglementărilor prevăzute la art. 13, din prezentul regulament;

c) organizează activități extrașcolare la nivel local, județean, interjudețean, regional, național și internațional;

d) pot sprijini programe tip Școală după școală organizate în unități de învățământ, în calitate de furnizori de activități extrașcolare/ activitate educativă non-formală;

e) oferă consultanță, consiliere și asistență în domeniul activității educative non-formale/ educației extrașcolare;

f) desfășoară activități de mentorat în domeniul educației extrașcolare/ activități educative nonformale;

g) organizează cursuri de formare, simpozioane, ateliere de lucru în diverse domenii ale educației extrașcolare/activități educative non-formale;

h) elaborează suporturi de cursuri de formare, materiale didactice auxiliare, ghiduri metodologice, studii de cercetare, programe școlare etc. în domeniul educației extrașcolare/ activități educative nonformale;

i) colaborează cu instituții guvernamentale și nonguvernamentale acreditate în furnizarea programelor de formare continuă cu credite transferabile, în diverse domenii ale educației extrașcolare/ activități educative non-formale;

j) modifică profilul și denumirea cercurilor, cu respectarea prevederilor legale în vigoare;

k) sprijină desfășurarea programelor de tip Școala altfel sau Săptămâna verde.

Palatul copiilor coordonează activitatea cluburilor copiilor la nivel județean.

Având în vedere cele precizate mai sus, supunem spre aprobare Consiliului local prezentul proiect de hotărâre.

Anexăm adresa nr.499/13.09.2024 a Palatului Copiilor Târgu Mureș.

Avizul favorabil al Direcției Școli

Director executiv adj. Șef serviciu

Ing.Horațiu Lobonț Damaschin Zosim Ioan

Întocmit

Insp.sup.Elena Morariu

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129 și art.139 din O.U.G. nr.57/2019 privind Codul Administrativ**

**(nu produce efecte juridice) \***

**R O M Â N I A Proiect JUDEŢUL MUREŞ INIȚIATOR**

**CONSILIUL LOCAL AL MUNICIPIULUI TÂRGU MUREŞ PRIMAR**

**Soós Zoltán**

**H O T Ă R Â R E A nr.\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_**

privind desemnarea unui reprezentant al Consiliului local al municipiului

Târgu Mureș în consiliul de administrație la Palatul Copiilor Târgu Mureș,

în anul școlar 2024-2025

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere**:

* Inițiativa Primarului, exprimată în Referatul de aprobare nr.626/59499 din 11.11.2024, prezentat de Direcţia Şcoli prin Serviciul coordonare administrare, urmărire şi aprobare a bugetelor de cheltuieli administrative, privind desemnarea unui reprezentant al Consiliului local al municipiului

Târgu Mureș în consiliul de administrație la Palatul Copiilor Târgu Mureș, în anul școlar 2024-2025.

* Raportul de specialitate al Direcției juridice, contencios administrativ și administrație publică locală.
* Raportul Comisiilor de specialitate din cadrul Consiliului local al municipiului Târgu Mureș;

**În conformitate cu** **prevederile** :

* Ordinului nr.6224 din 04 septembrie 2023 pentru aprobarea Regulamentului privind organizarea și funcționarea palatelor și cluburilor copiilor și a Regulamentului de organizare și funcționare a cluburilor sportive școlare;
* Anexa nr.1 Regulamentul privind organizarea și funcționarea palatelor și cluburilor copiilor;
* Art.19 alin.(6) lit.c din Legea învățământului preuniversitar nr.198/2023, cu modificările și completările ulterioare.

**În temeiul dispoziţiilor** art.129 alin. (1), alin. (2), lit.”d”, alin.(7) lit.”a”, alin.(14), art.136 alin.(1), art.139 alin. (1) , precum și art.196 alin. (1) lit.”a” din Ordonanţa de Urgenţă a Guvernului nr. 57/2019 privind codul administrativ, cu modificările și completările ulterioare

**H o t ă r ă ş t e** :

**Art.1.** Se aprobă desemnarea reprezentantului/reprezentantei Consiliului local al municipiului Târgu Mureș, în consiliul de administrație la Palatul Copiilor Târgu Mureș, în anul școlar 2024-2025, dl/dna consilier local\_\_\_\_\_\_\_\_\_\_\_.

**Art.2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcţia Şcoli-Serviciul coordonare administrare, urmărire şi aprobare a bugetelor de cheltuieli administrative.

**Art.3.** În conformitate cu prevederile art.252 alin.1, lit.”c”, art.255 din O.U.G. nr.57/2019 privind Codul administrativ, precum şi ale art.3 alin.1 din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică:

* Direcției Școli- Serviciului coordonare administrare, urmărire şi aprobare a bugetelor de cheltuieli administrative;
* Palatului Copiilor Târgu Mureș;
* Dnei/dlui consilier local\_\_\_\_\_\_\_\_\_.

**VIZĂ DE LEGALITATE**

**Secretarul General al Municipiului Târgu Mureş**

**Bordi Kinga**